รฟม. รับลูกมาตรการลดฝุ่นPM2.5 งดก่อสร้างรฟฟ.3โครงการ-เว้นค่าจอดรถMRTสายสีม่วงถึง28ก.พ.นี้
รฟม. รับลูกมาตรการลดฝุ่นPM2.5 งดก่อสร้างรฟฟ.3โครงการ-เว้นค่าจอดรถMRTสายสีม่วงถึง28ก.พ.นี้
31 ม.ค. 2562

นายภคพงศ์ ศิริกันทรมาศ ผู้ว่าการรถไฟฟ้าขนส่งมวลชนแห่งประเทศไทย (รฟม.) เปิดเผยว่า ตามที่กระทรวงคมนาคมได้กำหนดมาตรการเพื่อบรรเทาสถานการณ์ค่าฝุ่นละออง PM 2.5 เกินมาตรฐาน โดยให้หน่วยงานในสังกัดถือปฏิบัติโดยเร่งด่วนนั้น รฟม. ได้ดำเนินการตามมาตรการดังกล่าวเพื่อร่วมแก้ไขปัญหาฝุ่นละอองเกินค่ามาตรฐาน ดังนี้
1. การงดเว้นกิจกรรมก่อสร้างที่ก่อฝุ่นละอองในพื้นที่ก่อสร้างโครงการรถไฟฟ้า 3 โครงการ ได้แก่ โครงการรถไฟฟ้าสายสีส้มม สีชมพู และสีเหลือง เช่น งานถมดิน ในช่วงวันที่ 16-22 ม.ค.62 รวมถึงให้ผู้รับจ้างก่อสร้างโครงการรถไฟฟ้าทุกสายดำเนินมาตรการด้านสิ่งแวดล้อมอย่างเคร่งครัดเพื่อลดฝุ่นละอองในพื้นที่ก่อสร้าง เช่น การทำความมสะอาดพื้นที่ก่อสร้างโครงการรถไฟฟ้าและถนนสาธารณะด้วยรถกวาดดูดฝุ่นและการฉีดล้างถนน การทำความสะอาดล้อรถก่อนออกจากพื้นที่ก่อสร้าง การปิดคลุมมกระบะรถบรรทุกและการปิดคลุมกองวัสดุก่อสร้างให้มิชิด การหมั่นตรวจสอบสภาพเครื่องจักร และการติดตั้งรั้วทึบสูงอย่างน้อย 2 เมตรรอบพื้นที่ก่อสร้าง เป็นต้น
2. การยกเว้นค่าบริการจอดยนต์ สำหรับผู้ใช้บริการรถไฟฟ้ามมหานคร สวนฉลองรัชธรรม (MRT สายสีม่วง) ตั้งแต่วันที่ 18 ม.ค.-28 ก.พ.62 เพื่อเป็นการเชิญชวนให้ประชาชนหันมาใช้บริการรถไฟฟ้าแทนการใช้รถยนต์ ซึ่งจะช่วยลดปริมาณฝุ่นละอองและบรรเทาปัญหาสถานการณ์ดังกล่าวได้ โดยประชาชนสามารถนำรถยนต์ไปจอดและเดินทางต่อด้วยรถไฟฟ้า MRT สายสีม่วงได้ ณ อาคารจอดรถแล้วจรทั้ง 4 แห่ง ได้แก่ อาคารจอดแล้วจรสถานีคลองบางไผ่ รองรับรถยนต์ได้ 1,986 คัน อาคารจอดแล้วจรสถานีสามแยกบางใหญ่ รองรับรถยนต์ได้ 1,296 คัน อาคารจอดแล้วจรสถานีบางรักน้อยท่าอิฐ รองรับรถยนต์ได้ 1,076 คัน อาคารจอดแล้วจรสถานีแยกนนทบุรี 1 รองรับรถยนต์ได้ 565 คัน โดยเปิดให้บริการทุกวัน ตั้งแต่เวลา 05.00-01.00 น.
ทั้งนี้ เพื่อช่วยบรรเทาปัญหาฝุ่นละอองที่เกิดขึ้น และสอดคล้องตามนโยบายของกระทรวงคมนาคม “One Transport ปลอดฝุ่น PM 2.5 คมนาคมรวมใจ ช่วยลดฝุ่น เพื่อความสุข สุขภาพดีของประชาชน”
 
